**APSTIPRINU**

Salacgrīvas novada domes

priekšsēdētājs

\_\_\_\_\_\_\_\_\_\_\_\_\_\_\_\_\_\_\_\_\_

D.Straubergs

2013.gada 23.aprīlī

**Salacgrīvas novada jaunatnes iniciatīvu centra**

**logotipa izstrādes**

**KONKURSA NOLIKUMS**

1. **Konkursa organizētājs**
	1. Salacgrīvas novada dome un Salacgrīvas novada jaunatnes iniciatīvu centrs.
2. **Konkursa mērķis**
	1. Izstrādāt Salacgrīvas novada jaunatnes iniciatīvu centra logotipu, lai veicinātu tā atpazīstamību un vienotu vizuālo tēlu.
3. **Konkursa apraksts**
	1. Logtips tiek izstrādāts Salacgrīvas novada jaunatnes iniciatīvu centram kuri tiks izmantoti informatīvajos un prezentāciju materiālos, arī uz suvenīriem, prezentdāvanām, interneta vidē, poligrāfiskajos izdevumos, pasākumu vizuālajos noformējumos, uz veidlapām, vizītkartēs utml.
4. **Konkursa dalībnieki**
	1. Konkursa dalībnieku skaits un vecums ir neierobežots.
	2. Vienam dalībniekam atļauts iesniegt ne vairāk kā 2 logotipa variantu skaitu, taču katrs piedāvājums jānoformē un jāiesniedz atsevišķi, šai nolikumā noteiktā kārtībā.
	3. Konkursa darbam jābūt dalībnieka paša radītam. Konkursa dalībnieks apstiprina un ir atbildīgs par to, ka viņam pieder logotipa zīmes ideja, un tas nav svešs autordarbs.
5. **Darbu iesniegšanas kārtība**
	1. Darbi jāiesniedz aizlīmētā aploksnē ar norādi „Salacgrīvas novada jaunatnes iniciatīvu logotipa izstrādes konkursam”.
	2. Konkursa darbu pēdējā iesniegšanas diena - 2013.gada 10.maijs līdz plkst. 16:00, Salacgrīvas novada domē, Smilšu ielā 9, Salacgrīvā, LV – 4033.
	3. Konkursa darbi, kuri iesniegti pēc noteiktā termiņa (pasta sūtījumam tiek ņemts vērā izsūtīšanas datums, pasta zīmogs – 10.maijs), netiks izskatīti.
	4. Katram darbam ir jāpievieno kontaktinformācija – autora vārds, uzvārds, dzīvesvietas adrese, telefona numurs, e-pasts.
	5. Termiņā iesniegtie konkursa darbi tiks reģistrēti to saņemšanas secībā, bet uz to aploksnēm paralēli tiks atzīmēts to reģistrācijas kārtas numurs, datums un laiks. Aploksnes neatvērtā veidā tiek saglabātas drošā vietā līdz to atvēršanai. Konkursa komisija līdz piedāvājuma atvēršanas brīdim ziņas par saņemto piedāvājumu skaitu un piederību nesniedz.
	6. Konkursam iesniegtos darbus atpakaļ neizsniedz.
	7. Papildus paskaidrojumus par konkursa norisi, kā arī papildus informāciju par konkursa priekšmetu pretendenti var saņemt pie Salacgrīvas novada jaunatnes iniciatīvu vadītājas Lienes Eglītes - Tālr.: 64071991, mob.: 29110650 e-pasts: liene.eglite@salacgriva.lv.
6. **Informācija par konkursa priekšmetu**
	1. Logotipam jāatbilst šādām prasībām:
		1. formā – vienkāršs, vienlaikus uzmanību piesaistošs, savdabīga, pievilcīgs, viegli uztverams;
		2. lietojams dažādos mērogos (Piemērs: liels – plakātos, mazs – nozīmītēs);
		3. asociējas ar Salacgrīvas novada jaunatnes iniciatīvu centru, atspoguļojot nosaukumu - „BĀKA”;
		4. logotipa vizuālajā koptēlā jāiekļauj iestādes kopējais nosaukums „Salacgrīvas novada jaunatnes iniciatīvu centrs „Bāka”;
		5. logotipa dizainā jāizmanto ne vairāk par 4 krāsām;
		6. logotipa izveidē izmantojami visi grafiskie un glezniecības līdzekļi;
		7. paredzēt izmantot logotipa grafisko attēlu bez teksta;
		8. darbi iesniedzami kvalitatīvā A4 formātā;
		9. darbam jāpievieno īss paskaidrojošs apraksts ar logotipa idejas paskaidrojumu.
7. **Vērtēšana**
	1. Konkursa darbus izvērtēs 2013.gada 13.maijā Salacgrīvas novada domes vērtēšanas komisija.
	2. Konkursa uzvarētājs tiek informēts personīgi.
	3. Rezultāti tiks paziņoti Salacgrīvas novada mājaslapā [www.salacgriva.lv](http://www.salacgriva.lv), portālā [www.draugiem.lv](http://www.draugiem.lv), [www.facebook.com](http://www.facebook.com).
	4. Konkursa komisija novērtēs katra iesniegtā darba atbilstību pēc būtības konkursa nolikumā noteiktajām prasībām.
	5. Logotipa vērtējuma kritēriji:
		1. logotipa vizuālā pievilcība un uztveramība;
		2. raksturojošais tēls (atbilstība Salacgrīvas novada jaunatnes iniciatīvu centram), tā vizuālais noformējums, krāsu salikums un saistība ar vārdu „BĀKA”;
		3. logotipa izmantojamības daudzpusība (iespieddarbos, suvenīros, izstādēs, interneta vidē).
8. **Konkursa komisijas tiesības un pienākumi**
	1. Konkursa komisija var lūgt paskaidrojumus darba autoram par iesniegto piedāvājumu, ja tas nepieciešams.
	2. Konkursa komisijai ir tiesības pieprasīt no pretendenta ar parakstu apstiprinātu apliecinājumu, ka iesniegtie darbi ir oriģināli un nav plaģiāts.
	3. Komisijai ir tiesības lemt par iesniegtā darba atdošanu iesniedzējiem bez izskatīšanas, ja tas neatbilst konkursa nolikuma prasībām.
	4. Konkursa komisija pēc darbu izvērtēšanas nosaka labākā darba autoru.
	5. Konkursa komisijai ir tiesības noraidīt visus piedāvājumus un izsludināt jaunu konkursu.
9. Rīcība pēc konkursa noslēguma
	1. Brīdī, kad vērtēšanas komisija apstiprina un paziņo konkursā uzvarējušo logotipa zīmi, tā pāriet Salacgrīvas novada jaunatnes iniciatīvu centra īpašumā un to var lietot pēc saviem ieskatiem, nesaskaņojot ar autoru.
	2. Konkursa organizatori ir tiesīgi veikt logtipa pēdējās izmaiņas vai uzlabojumus, ja tādi nepieciešami.

Salacgrīvas novada jaunatnes iniciatīvu

centra vadītāja Liene Eglīte

Tālr.: 64071991, mob.: 29110650

e-pasts: liene.eglite@salacgriva.lv